คู่รักงูหลามยักษ์ตายสลดโดนชาวบ้านยิงขณะผสมพันธ์ุ แบกกลับไปผัดเผ็ด (คลิป)
(ภาพจาก:Viral Press),ชาวบ้านบนเกาะบอร์เนียว ของมาเลเซีย ยิงงูหลามยักษ์เพศเมีย ตัวยาวกว่า 5 เมตร และงูหลามตัวผู้อีกตัว ตายสลดทั้งคู่  ขณะมันกำลังผสมพันธุ์กันอยู่ในโพรงต้นไม้ เพื่อนำไปกินเป็นอาหาร,เมื่อ 13 ก.พ.61 ,เว็บไซต์มิร์เรอร์, รายงานว่า งูหลามยักษ์ เพศเมีย ตัวยาวกว่า 5 เมตร ชะตาขาด โดนชาวบ้านบนเกาะบอร์เนียว ในรัฐซาราวัก ของมาเลเซีย ฆ่าตายอย่างน่าสลด เพื่อนำมันไปกินเป็นอาหาร ขณะที่มันกำลังผสมพันธุ์กับงูหลามเพศผู้ ซึ่งตัวเล็กกว่ากันมาก อยู่ในโพรงต้นไม้ที่ตายและนอนล้มอยู่กลางป่า,กลุ่มชาวบ้านเล่าว่า ขณะที่พวกตนกำลังออกป่าล่าสัตว์เพื่อนำมาทำเป็นอาหาร เมื่อบ่ายวันเสาร์ที่ 10 ก.พ. ที่ผ่านมา ปรากฏว่าได้ยินเสียงแปลกๆ ดังมาจากข้างในต้นไม้ที่ล้มอยู่ต้นหนึ่ง จึงตัดสินใจใช้เลื่อยตัดต้นไม้ เพราะอยากรู้ว่ามีสัตว์อะไรอยู่ข้างใน และแล้วก็ต้องตะลึง เมื่อเห็นว่ามีงูหลามตัวใหญ่มากกำลังกอดรัดกันแน่นอยู่กับงูอีกตัว อยู่ในโพรงไม้ จากนั้นผู้ชายหลายคนจึงช่วยกันลากงูหลามยักษ์และงูหลามอีกตัวออกมาจากโพรงไม้ และใช้ปืนยิงจนมันตายทั้งคู ก่อนจะแบกงูมาขึ้นรถปิกอัพกลับหมู่บ้านเพื่อนำไปทำเป็นอาหารค่ำ,นายตินซุง อูจัน ชายวัย 60 ปี กล่าวด้วยความดีใจว่า บรรดาชาวบ้านที่อยู่ในเมืองบินตูลู ใกล้กับแม่น้ำคีลาวิต จะได้กินเนื้องูเป็นอาหารสำหรับหลายวันข้างหน้า โดยชายสูงอายุชาวมาเลเซียคนนี้ยังเล่าว่า ตั้งแต่เกิดมาจนอายุถึง 60 ปี ตนไม่เคยเห็นงูกำลังผสมพันธ์ุกันมาก่อนเลย และไม่เคยเห็นงูที่ตัวยาวกว่า 5 เมตรมาก่อนเลยเช่นกัน ที่น่าแปลกใจตามมาก็คืองูหลามตัวผู้ที่มันผสมพันธุ์ด้วยก็ตัวเล็กกว่ากันมาก อย่างไรก็ตาม ตนตัดสินใจยิงงูหลามทั้ง 2 ตัวจนตาย เพราะสำหรับการกินงูในหมู่บ้านของตน ด้วยการนำไปปิ้งย่าง หรือผัดชาวบ้านถือว่าเป็นอาหารพิเศษจานอร่อยเลยทีเดียว.
ชาวบ้านบนเกาะบอร์เนียว ของมาเลเซีย ยิงงูหลามยักษ์เพศเมีย ตัวยาวกว่า 5 เมตร และงูหลามตัวผู้อีกตัว ตายสลดทั้งคู่  ขณะมันกำลังผสมพันธุ์กันอยู่ในโพรงต้นไม้ เพื่อนำไปกินเป็นอาหาร 
ยิงงูหลามย้กษ์ตาย,คู่งูหลามโดนยิงตาย,งูหลามผสมพันธุ์ โดนยิงตาย,บอร์เนียว,มาเลเซีย